पर्वतारोही रामलाल शर्मा को हरसंभव मदद देगी युवा ब्राह्मण महासभा
हिसार | पर्वतारोहीरामलाल शर्मा को युवा ब्राह्मण महासभा ने हर संभव मदद देने के लिए हाथ बढ़ाया है। रामलाल आर्थिक तंगहाली के चलते फिलहाल रेहड़ी लगाने को मजबूर है। मूल रूप से टोहाना निवासी रामलाल को युवा ब्राह्मण महासभा के संरक्षक विपिन शर्मा एवं एडवोकेट मनोज कुश ने शुक्रवार को आर्थिक सहायता उपलब्ध कराई। युवा ब्राह्मण महासभा के अध्यक्ष सुशील कौशिक मंगाली ने बताया कि पर्वतारोही रामलाल शर्मा ने 21 मई 2013 को माउंट एवरेस्ट की 8848 फीट की सर्वाधिक ऊंची चोटी फतह कर प्रदेश समाज का नाम रोशन किया था। लेकिन हुड्डा सरकार की गलत नीतियों के चलते वह अब तक बेरोजगारी के दंश को झेल रहा है। जबकि उनके समकक्ष अन्य पर्वतारोहियों को डीएसपी के पद पर नियुक्त किया था। इस मामले में अब बीजेपी सरकार की ओर से जांच भी की जा रही है। इस अवसर पर नरेंद्र शर्मा, उपाध्यक्ष प्रणव कौशिक, महेंद्र शर्मा, सुभाष गौड़, कुलभूषण शर्मा नरेंद्र वशिष्ठ आदि मौजूद थे।
hin_Deva hin_Deva